Τροποποιημένη πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την τροποποίηση της οδηγίας 94/35/ΕΚ για τα γλυκαντικά που προορίζονται να χρησιμοποιηθούν στα τρόφιμα (υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

1. διαδικασια

Στις 11 Ιουλίου 2002 η Επιτροπή ενέκρινε πρόταση οδηγίας του Ευρωπαϊκού Κοινοβουλίου και του Συμβουλίου σχετικά με την τροποποίηση της οδηγίας 94/35/ΕΚ για τα γλυκαντικά που προορίζονται να χρησιμοποιηθούν στα τρόφιμα [1]. Η πρόταση διαβιβάστηκε στο Ευρωπαϊκό Κοινοβούλιο και στο Συμβούλιο την ίδια ημερομηνία. Η Οικονομική και Κοινωνική Επιτροπή εξέδωσε θετική γνώμη σχετικά με την πρόταση της Επιτροπής στις 11 Δεκεμβρίου 2002.

[1] COM(2002) 375 final du 11 juillet 2002.

Το Ευρωπαϊκό Κοινοβούλιο εξέδωσε θετική γνώμη σχετικά με την πρόταση σε πρώτη ανάγνωση στις 10 Απριλίου 2003. Το Κοινοβούλιο ενέκρινε 8 τροπολογίες εκ των οποίων 2 έγιναν δεκτές από την Επιτροπή.

2. στοχοσ τησ προτασησ τησ επιτροπησ

Σκοπός της πρότασης της Επιτροπής είναι η προσαρμογή της οδηγίας 94/35/ΕΚ για τα γλυκαντικά που προορίζονται να χρησιμοποιηθούν στα τρόφιμα στις πρόσφατες τεχνικές και επιστημονικές εξελίξεις. Για το σκοπό αυτό προβλέπει:

- την έγκριση δύο νέων γλυκαντικών, της σουκραζόλης και του άλατος ασπαρτάμης - ακετοσουλφάμης, ύστερα από την έκδοση θετικών γνωμών από την επιστημονική επιτροπή τροφίμων.

- τη μείωση της πρόσληψης ενός ήδη εγκεκριμένου γλυκαντικού, των κυκλαμικών παραγώγων, ύστερα από γνώμη της επιστημονικής επιτροπής τροφίμων η οποία μειώνει τη ΑΗΠ (αποδεκτή ημερήσια πρόσληψη) για την εν λόγω ουσία. Δεδομένου ότι τα μη αλκοολούχα ποτά συμβάλλουν σε μεγάλο βαθμό στην κατανάλωση γλυκαντικών και ότι από ορισμένα στοιχεία προκύπτει ότι ενδέχεται να γίνεται υπέρβαση της ΑΗΠ, η Επιτροπή προτείνει τη μείωση από 400 σε 350 mg/l της μέγιστης αποδεκτής περιεκτικότητας των μη αλκοολούχων ποτών σε κυκλαμικά παράγωγα.

- την ανάθεση στην Επιτροπή της αρμοδιότητας να αποφασίζει εάν μία ουσία μπορεί να θεωρείται γλυκαντικό υπό την έννοια της οδηγίας.

- την αποσαφήνιση της έννοιας της κατηγορίας τροφίμων «εκλεκτά αρτοσκευάσματα προοριζόμενα για ειδική διατροφή» που δεν αποτελεί αντικείμενο ομοιόμορφης ερμηνείας στα κράτη μέλη.

3. η γνωμη τησ επιτροπησ σχετικα με τισ τροπολογιεσ που ενεκρινε το ευρωπαϊκο κοινοβουλιο

Συνολικά, το Ευρωπαϊκό Κοινοβούλιο ενέκρινε 8 τροπολογίες στην πρόταση της Επιτροπής. Από τις 8 αυτές τροπολογίες, 2 μπορούν να γίνουν δεκτές από την Επιτροπή χωρίς αλλαγές: η τροπολογία 1 η οποία αφορά την αιτιολογική σκέψη 3 για τα κυκλαμικά παράγωγα και η τροπολογία 6 σχετικά με το άρθρο 2 για την μεταφορά της οδηγίας στην εθνική νομοθεσία. Η Επιτροπή απορρίπτει τις τροπολογίες 2, 3, 4, 5, 12αναθ. και 13 (συγχωνευμένες) και 9.

Η Επιτροπή είχε αποδεχθεί τροπολογία του Κοινοβουλίου που είχε υποβληθεί εν όψει της ολομέλειας και η οποία ζητούσε να μειωθεί στα 250 mg/l η μέγιστη αποδεκτή ποσότητα για τα κυκλαμικά παράγωγα στα μη αλκοολούχα ποτά και να επεκταθεί το όριο αυτό στα ποτά με βάση χυμούς φρούτων ή το γάλα. Η τροπολογία αυτή διαγράφηκε όταν εγκρίθηκε από το Κοινοβούλιο η τροπολογία 9 η οποία ζητούσε να επιβληθεί όριο 100 mg/l για τις ανωτέρω κατηγορίες τροφίμων. Σύμφωνα με τη θέση που υιοθέτησε και εξέφρασε κατά τη σύνοδο ολομέλειας, η Επιτροπή προτείνει τώρα να μειωθεί η περιεκτικότητα των μη αλκοολούχων ποτών σε κυκλαμικά παράγωγα στα 250 mg/l και να επεκταθεί η μείωση αυτή στα ποτά με βάση το γάλα ή χυμούς φρούτων.

4. συμπερασμα

Σύμφωνα με το άρθρο 250 παράγραφος 2 της συνθήκης, η Επιτροπή τροποποιεί την πρότασή της ως εξής.

2002/0152 (COD)

Τροποποιημένη πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την τροποποίηση της οδηγίας 94/35/ΕΚ για τα γλυκαντικά που προορίζονται να χρησιμοποιηθούν στα τρόφιμα

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής [2],

[2] ΕΕ C [...] της [...], σ. [...].

τη γνώμη της Οικονομικής και Κοινωνικής Επιτροπής [3],

[3] ΕΕ C [...] της [...], σ. [...].

κατόπιν διαβουλεύσεων με την επιστημονική επιτροπή τροφίμων, σύμφωνα με το άρθρο 6 της οδηγίας 89/107/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθεσιών των κρατών μελών σχετικά με τα πρόσθετα που επιτρέπεται να χρησιμοποιούνται στα τρόφιμα τα οποία προορίζονται για την ανθρώπινη διατροφή [4],

[4] ΕΕ L 40 της 11.2.1989, σ. 27. Οδηγία όπως τροποποιήθηκε από την οδηγία 94/34/ΕΚ του Ευρωπαϊκού Κοινοβουλίου και του Συμβουλίου (ΕΕ αριθ. L 237 της 10.9.1994, σ.1).

Αποφασίζοντας σύμφωνα με τη διαδικασία που αναφέρεται στο άρθρο 251 της Συνθήκης [5],

[5] ΕΕ C [...] της [...], σ. [...].

Εκτιμώντας τα εξής:

(1) Η οδηγία 94/35/ΕΚ του Συμβουλίου της 30ης Ιουνίου 1994 για τα γλυκαντικά που προορίζονται να χρησιμοποιηθούν στα τρόφιμα [6] ορίζει έναν κατάλογο γλυκαντικών που επιτρέπεται να χρησιμοποιούνται στην Κοινότητα και τις συνθήκες χρήσης τους.

[6] ΕΕ L 237 της 10.9.1994, σ. 3. Οδηγία όπως τροποποιήθηκε από την οδηγία 96/83/ΕΚ του Ευρωπαϊκού Κοινοβουλίου και του Συμβουλίου (ΕΕ αριθ. L 48 της 19.2.1997, σ.16).

(2) Από το 1996 η επιστημονική επιτροπή τροφίμων έχει κρίνει αποδεκτά δύο νέα γλυκαντικά, τη σουκραζόλη και το άλας ασπαρτάμης-ακετοσουλφάμης.

(3) Η γνώμη της επιστημονικής επιτροπής τροφίμων σχετικά με την αποδεκτή ημερήσια πρόσληψη (ΑΗΠ) για το κυκλαμινικό οξύ, νάτριο και ασβέστιο καθώς και πρόσφατες μελέτες σχετικά με την πρόσληψη κυκλαμικών παραγώγων έχει ως αποτέλεσμα τη μείωση των ανώτατων δόσεων του κυκλαμινικού οξέος και των αλάτων του νατρίου και ασβεστίου.

(4) Τα συγκεκριμένα πρόσθετα τροφίμων ανταποκρίνονται στα γενικά κριτήρια που ορίζονται στο παράρτημα ΙΙ της οδηγίας 89/107/ΕΟΚ.

(5) Είναι επιθυμητό όταν λαμβάνεται μια απόφαση σχετικά με το εάν μια συγκεκριμένη ουσία είναι γλυκαντικό, να ακολουθείται η διαδικασία διαβούλευσης με τη μόνιμη επιτροπή για την τροφική αλυσίδα και την υγεία των ζώων.

(6) Τα άρθρα 53 και 54 του κανονισμού 178/2002 (ΕΚ) του Ευρωπαϊκού Κοινοβουλίου και του Συμβουλίου της 28ης Ιανουαρίου 2002 για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφάλειας των τροφίμων [7] θεσπίζουν διατάξεις για τη λήψη έκτακτων μέτρων για τρόφιμα που προέρχονται από την Κοινότητα ή εισάγονται από τρίτη χώρα. Επιτρέπουν στην Επιτροπή να εγκρίνει τέτοια μέτρα σε καταστάσεις κατά τις οποίες ένα τρόφιμο μπορεί να αποτελεί σοβαρό κίνδυνο για την ανθρώπινη υγεία, την υγεία των ζώων ή για το περιβάλλον και κατά τις οποίες ο κίνδυνος αυτός δεν μπορεί να αντιμετωπιστεί ικανοποιητικά από τα μέτρα που λαμβάνουν το (τα) ενδιαφερόμενο (-α) κράτος (-η) μέλος (-η).

[7] ΕΕ L 31 της 1.2.2002, σ. 1.

(7) Οι διατάξεις της οδηγίας 94/35/ΕΚ πρέπει να προσαρμοστούν για να ληφθεί υπόψη η απόφαση 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [8].

[8] ΕΕ L 184 της 17.7.1999, σ. 23.

(8) Η οδηγία 94/35/ΕΚ θα πρέπει να τροποποιηθεί ανάλογα.

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 94/35/ΕΚ τροποποιείται ως εξής:

(1) Το άρθρο 4 αντικαθίσταται από το εξής:

"Άρθρο 4

1. Μπορεί να αποφασιστεί σύμφωνα με τη διαδικασία που αναφέρεται στο άρθρο 7 παράγραφος 2 εάν μία ουσία είναι γλυκαντικό κατά την έννοια του άρθρου 1 παράγραφος 2.

2. Οσάκις αμφισβητείται εάν, βάσει της παρούσας οδηγίας, επιτρέπεται η χρήση γλυκαντικών σε συγκεκριμένο τρόφιμο, είναι δυνατό να αποφασιστεί σύμφωνα με τη διαδικασία του άρθρου 7 παράγραφος 2 εάν αυτό ανήκει σε μια από τις κατηγορίες τροφίμων που αναφέρονται στην τρίτη στήλη του παραρτήματος."

(2) Το άρθρο 7 αντικαθίσταται από το εξής:

"Άρθρο 7

1. Η Επιτροπή θα επικουρείται από τη μόνιμη επιτροπή για την τροφική αλυσίδα και την υγεία των ζώων που έχει συσταθεί βάσει του άρθρου 58 παράγραφος 1 του κανονισμού 178/2002 (ΕΚ) (στο εξής αποκαλούμενη "η επιτροπή").

2. Όταν γίνεται παραπομπή στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ, με την επιφύλαξη των διατάξεων του άρθρου 8 της προαναφερθείσας απόφασης. Η προβλεπόμενη στο άρθρο 5 παράγραφος 6 της απόφασης 1999/468/ΕΚ προθεσμία καθορίζεται σε τρεις μήνες.

3. Η επιτροπή θεσπίζει τον εσωτερικό κανονισμό της."

(3) Το παράρτημα τροποποιείται σύμφωνα με το παράρτημα της παρούσας οδηγίας.

Άρθρο 2

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις [...] το αργότερο. Σκοπός των εν λόγω νομοθετικών, κανονιστικών και διοικητικών διατάξεων είναι:

- να επιτραπούν, το αργότερο πριν από τις ... [9], η εμπορία και η χρήση των προϊόντων που συμμορφώνονται με την παρούσα οδηγία.

[9] Δώδεκα μήνες από την ημερομηνία έναρξης ισχύος της παρούσας οδηγίας

- να απαγορευθούν, το αργότερο πριν από τις ...* η εμπορία και η χρήση των προϊόντων που δεν συμμορφώνονται με την παρούσα οδηγία.

Τα κράτη μέλη πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές πρέπει να περιέχουν παραπομπή στην παρούσα οδηγία ή να συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΠΑΡΑΡΤΗΜΑ

Το παράρτημα της οδηγίας 94/35/ΕΚ τροποποιείται ως εξής:

(1) Η κατηγορία 'εκλεκτά αρτοσκευάσματα προοριζόμενα για ειδική διατροφή' μετονομάζεται σε 'εκλεκτά αρτοσκευάσματα, με μειωμένες θερμίδες ή χωρίς πρόσθετα σάκχαρα'.

(2) Στον Αριθμό ΕΚ 951 ασπαρτάμη προστίθεται η ακόλουθη κατηγορία:

'- χωνάκια και γκοφρέτες, για παγωτό, χωρίς πρόσθετα σάκχαρα // 1000 mg/kg'

(3) Στον αριθμό ΕΚ 952 κυκλαμινικό οξύ, νάτριο και ασβέστιο:

(α) για την κατηγορία 'αρωματισμένα ποτά με βάση το νερό, με μειωμένες θερμίδες ή χωρίς πρόσθετα σάκχαρα' και 'ποτά με βάση το γάλα κα τα παράγωγά του ή χυμούς φρούτων, με μειωμένες θερμίδες ή χωρίς πρόσθετα σάκχαρα' η ανώτατη δόση '400 mg/l' αντικαθίσταται από τη δόση ' 250 mg/l'.

(β) οι ακόλουθες κατηγορίες και ανώτατες δόσεις διαγράφονται:

'- γλυκίσματα χωρίς πρόσθετα σάκχαρης // 500 mg/kg

- γλυκίσματα με βάση κακάο ή ξηρούς καρπούς, με μειωμένες θερμίδες ή χωρίς μειωμένες θερμίδες ή χωρίς πρόσθετα σάκχαρα // 500 mg/kg

- γλυκίσματα με βάση άμυλο, με μειωμένες θερμίδες ή χωρίς πρόσθετα σάκχαρα // 500 mg/kg

- τσίχλες χωρίς πρόσθετα σάκχαρα // 1500 mg/kg

- ζαχαρώδη μικροπροϊόντα που δροσίζουν την αναπνοή, χωρίς πρόσθετα σάκχαρα // 2500 mg/kg

- παγωτά με μειωμένες θερμίδες ή χωρίς πρόσθετα σάκχαρα // 250 mg/kg'

(4) Προστίθενται οι ακόλουθοι πίνακες:

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>